
                                           Αρ. Πρωτ.: 181
Προς
Περιφερειάρχη Αττικής

κ. Ν. Χαρδαλιά

Τον αντιδημοκρατικό δρόμο του «Πατούλη» ακολουθεί και η Περιφερειακή Αρχή Χαρδαλιά και στις εκλογές για τους αιρετούς          στα Υπηρεσιακά Συμβούλια
Η Περιφερειακή Αρχή  του εκλεκτού της ΝΔ, Ν. Χαρδαλιά ακολουθεί πιστά όχι μόνο τις πολιτικές επιλογές της κυβέρνησής του, όχι μόνο τον δρόμο του προκατόχου του, αλλά και  τις επιλογές και την παραληρηματική επιχειρηματολογία της συνδικαλιστικής παράταξης, που έφτιαξε και στηρίζει, για την εκλογική διαδικασία για τους αιρετούς στα Υπηρεσιακά Συμβούλια.
«Βασιλικότερος του βασιλέως», με την υπ’ αριθμ. 1110222/1-9-2026 απόφασή του ο Περιφερειάρχης Αττικής – ο μοναδικός και πάλι σε όλη τη χώρα - προκηρύσσει εκλογές με διεξαγωγή ηλεκτρονικής ψηφοφορίας για την ανάδειξη των αιρετών εκπροσώπων υπαλλήλων της Περιφέρειας Αττικής στο Υπηρεσιακό Συμβούλιο της Περιφέρειας Αττικής για τη διετία 2027-2028, παρά το αίτημα του Συλλόγου για διενέργεια ψηφοφορίας δια ζώσης (αρ. Πρωτ.: 162/24 -7 -2026).
Στεκόμαστε απέναντι στην προσπάθεια επιβολής σκοπιμοτήτων, διαβλητών διαδικασιών και αντιδημοκρατικών πρακτικών, ενίσχυσης μειοψηφικών απόψεων, απέναντι στην προσπάθεια για να μην εκφραστούν οι πραγματικές διαθέσεις των εργαζομένων. 

Οι εκλογές για τους αιρετούς στα Υ.Σ. αφορούν εμάς, τους ίδιους τους εργαζόμενους. Ο σεβασμός ή όχι στις αποφάσεις των συνδικαλιστικών μας οργάνων, αναδεικνύει τον σεβασμό ή όχι καθενός στις συλλογικές - δημοκρατικές λειτουργίες…, συνδέεται με την απαίτηση για ανεπηρέαστη έκφραση της βούλησης των εργαζομένων, ενίσχυση της ζωντανής συζήτησης και επαφής μεταξύ των εργαζομένων, της ζωντανής αντιπαράθεσης και κριτικής ως βασικά στοιχεία της δημοκρατικής λειτουργίας.
Ζητάμε να ανακληθεί η απόφαση προκήρυξη εκλογών με ηλεκτρονική ψηφοφορία και να προκηρυχθούν εκλογές για την ανάδειξη αιρετών εκπροσώπων στα Υπηρεσιακά Συμβούλια της Περιφέρειας Αττικής δια ζώσης, με άμεση, αυτοπρόσωπη, καθολική και μυστική ψηφοφορία, την μόνη αδιάβλητη διαδικασία.

Κοιν/ση
Παρατάξεις Περιφερειακού Συμβουλίου Αττικής

                                              Για το Δ.Σ.

